CELEX: 32018D0828(02)
Language: ro
Date: 2018-08-22 00:00:00
Title: Decizia de punere în aplicare a Comisiei din 22 august 2018 privind publicarea în Jurnalul Oficial al Uniunii Europene a unei cereri de modificare a caietului de sarcini al unei denumiri din sectorul vitivinicol conform articolului 105 din Regulamentul (UE) nr. 1308/2013 al Parlamentului European și al Consiliului [„Μαντινεία” (Mantinia) (DOP)]

28.8.2018   
               
               
                  RO
               
               
                  Jurnalul Oficial al Uniunii Europene
               
               
                  C 302/13
               
            
         DECIZIA DE PUNERE ÎN APLICARE A COMISIEI
         din 22 august 2018
         privind publicarea în Jurnalul Oficial al Uniunii Europene a unei cereri de modificare a caietului de sarcini al unei denumiri din sectorul vitivinicol conform articolului 105 din Regulamentul (UE) nr. 1308/2013 al Parlamentului European și al Consiliului
         [„Μαντινεία” (Mantinia) (DOP)]
         (2018/C 302/10)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 97 alineatul (3),
         întrucât:
         
                     (1)
                  
                  
                     Grecia a depus o cerere de modificare a caietului de sarcini al denumirii „Μαντινεία” (Mantinia), în conformitate cu articolul 105 din Regulamentul (UE) nr. 1308/2013.
                  
               
                     (2)
                  
                  
                     Comisia a examinat cererea și a ajuns la concluzia că sunt îndeplinite condițiile prevăzute la articolele 93-96, la articolul 97 alineatul (1) și la articolele 100, 101 și 102 din Regulamentul (UE) nr. 1308/2013.
                  
               
                     (3)
                  
                  
                     Pentru a permite prezentarea de declarații de opoziție în conformitate cu articolul 98 din Regulamentul (UE) nr. 1308/2013, cererea de modificare a caietului de sarcini al denumirii „Μαντινεία” (Mantinia) ar trebui publicată în Jurnalul Oficial al Uniunii Europene,
                  
               DECIDE:
         
            Articol unic
            Cererea de modificare a caietului de sarcini al denumirii „Μαντινεία” (Mantinia) (DOP), în conformitate cu articolul 105 din Regulamentul (UE) nr. 1308/2013, figurează în anexa la prezenta decizie.
            În conformitate cu articolul 98 din Regulamentul (UE) nr. 1308/2013, publicarea prezentei decizii conferă dreptul de opoziție la modificarea caietului de sarcini menționat la primul paragraf al prezentului articol în termen de două luni de la data publicării în Jurnalul Oficial al Uniunii Europene.
         
         
            Adoptată la Bruxelles, 22 august 2018.
            
               
                  Pentru Comisie
               
               Pierre MOSCOVICI
               
                  Membru al Comisiei
               
            
         
         
            (1)  JO L 347, 20.12.2013, p. 671.
      
      
         
            ANEXĂ
            
               „Μαντινεία” (Mantinia)
            
            
               PDO-GR-A1554-AM02
            
            
               Data cererii: 10.6.2016
            
            CERERE DE MODIFICARE A CAIETULUI DE SARCINI
            1.   Normele aplicabile modificării
            
            Articolul 105 din Regulamentul (UE) nr. 1308/2013 – modificare care nu este minoră
            2.   Descrierea și justificarea modificării
            
            2.1.   Corectarea tăriei alcoolice naturale minime a vinului alb spumant de calitate
            
            Modificarea dosarului tehnic PDO-GR-A1554 Mantinia, a caietului de sarcini și a documentului unic vizează corectarea tăriei alcoolice naturale minime a vinului alb spumant de calitate cu indicațiile „brut nature”, „extra brut”, „brut”, „extra sec”, „sec”, „demi sec” și „doux”, de la 11 % la 9,5 % vol., întrucât procentul de 11 % vol. a fost introdus din greșeală în cursul elaborării dosarului tehnic.
            Conform practicii oenologice utilizate pentru producerea vinului alb spumant de calitate Mantinia (DOP), tăria alcoolică naturală minimă a vinului brut trebuie să fie de 9,5 % vol., astfel încât tăria alcoolică dobândită să poată atinge 11 % vol. după a doua fermentație; în cazul în care, pentru a produce vin spumant, se utilizează un vin brut cu o tărie alcoolică naturală minimă de 11 %, tăria alcoolică dobândită va fi de 12,5 % vol., ceea ce nu reflectă realitatea. Este evident faptul că procentul de 11 % vol. pentru tăria alcoolică naturală a fost introdus din greșeală, având în vedere că acesta nu corespunde unei bune practici oenologice.
            Această modificare vizează secțiunea „Descrierea vinului (vinurilor)” din documentul unic și din caietul de sarcini.
            2.2.   Corectarea producției maxime în hectolitri de produs final la hectar pentru vinul alb sec și pentru vinul alb spumant de calitate
            
            Modificarea dosarului tehnic PDO-GR-A1554 Mantinia, a caietului de sarcini și a documentului unic vizează corectarea producției maxime în hectolitri de produs final la hectar atât pentru vinul alb sec, cât și pentru vinul alb spumant de calitate, de la 66 hl la 82,5 hl, întrucât valoarea de 66 hl a fost introdusă din greșeală în cursul elaborării dosarului tehnic.
            Valoarea declarată în actualul caiet de sarcini al produsului este mult mai mică decât valoarea constatată în practică. În practică, având în vedere faptul că producția stabilită a plantațiilor viticole este de 1 100 kg de struguri la 1 000 m2 („stremma”), cantitatea de 66 hl la hectar corespunde unui randament de vin degorjat de 60 %. Acest procent este foarte redus și, în orice caz, nu este conform cu specificațiile vinificației moderne. Producerea vinului cu ajutorul tehnologiei minime de care dispun podgoriile locale duce la un randament de vin degorjat mai mare de 74 %, care poate ajunge, în unele cazuri, chiar până la 78 %. Ar trebui remarcat, de asemenea, că anumite culturi produc struguri mai suculenți, având astfel randamente ridicate. Acest lucru, precum și faptul că tehnologia modernă permite extragerea adecvată a sucului din struguri și obținerea procentului maxim de must de struguri pur pentru fermentare confirmă că procentul de 75 % corespunde realității. Prin utilizarea acestui procent și a producției stabilite a plantațiilor viticole de 1 100 kg la 1 000 m2 se obține producția recomandată de 82,5 hl.
            Această modificare vizează secțiunile „Producția (producțiile) maximă (maxime) de produs finit la hectar pentru vinul alb sec” și „Producția (producțiile) maximă (maxime) de produs finit la hectar pentru vinul alb spumant de calitate” din documentul unic și din caietul de sarcini.
            DOCUMENT UNIC
            1.   Denumire înregistrată
            
            „Μαντινεία” (Mantinia)
            2.   Tip de indicație geografică
            
            DOP – denumire de origine protejată
            3.   Categorii de produse vitivinicole
            
            
                     
                        1.
                     
                     
                        Vin
                     
                  
                     
                        5.
                     
                     
                        Vin spumant de calitate
                     
                  4.   Descrierea vinului (vinurilor)
            
            
               Vin alb sec din categoria 1
            
            
                        —
                     
                     
                        Tărie alcoolică naturală minimă: 11,0 % vol.
                     
                  
                        —
                     
                     
                        Tărie alcoolică totală: minim 11 % vol.
                     
                  
                        —
                     
                     
                        Conținut total de zahăr: 0-4 g/l
                     
                  Aspect: culoare galben-pai (galben pal) cu reflexii verzi, care poate deveni galben intens după învechirea vinului.
            Aromă: buchet complex și intens, cu note fructate (în principal de citrice) și florale (trandafir, iasomie etc.), care sunt tipice pentru soiurile de struguri utilizate și care depind de procentul fiecărui soi. În cursul procesului de învechire apar accente anorganice.
            Gust: gust echilibrat, cu o structură densă și bogată și cu o aciditate unică, specifică zonei. Gust rezidual aromat, de lungă durată.
            Caracteristici analitice generale
            
                        Tăria alcoolică totală maximă (în % din volum):
                     
                     
                         
                     
                  
                        Tăria alcoolică dobândită minimă (în % din volum):
                     
                     
                        11,0 
                     
                  
                        Aciditatea totală minimă:
                     
                     
                        5,0  în grame pe litru, exprimată ca acid tartric
                     
                  
                        Aciditatea volatilă maximă (în miliechivalenți pe litru):
                     
                     
                        18
                     
                  
                        Cantitatea totală maximă de dioxid de sulf (în miligrame pe litru):
                     
                     
                        200
                     
                  Dacă nu se precizează nicio valoare specifică, se aplică limitele prevăzute în legislația UE.
            
               Vin spumant de calitate din categoria 5
            
            Vin cu indicațiile „brut nature”, „extra brut”, „brut”, „extra sec”, „sec”, „demi sec” și „doux”
            
                        —
                     
                     
                        Tărie alcoolică naturală minimă: 9,5 % vol.
                     
                  
                        —
                     
                     
                        Tărie alcoolică totală: minim 11,0 % vol.
                     
                  
                        —
                     
                     
                        Suprapresiunea în sticlă: minim 3,5 bar
                     
                  Aspect: culoare verde-gălbui palid, cu o linie fină de bule care se intensifică și se consolidează în timp.
            Aromă: de trandafir, de miere și de fructe
            Gust: gust proaspăt datorat nivelului ridicat de aciditate și prezenței dioxidului de carbon (CO2). În funcție de conținutul de zahăr al vinului, gustul rezidual și echilibrul variază de la sec la dulce.
            Conținutul de zahăr este de până la 3 g/l pentru vinul spumant cu indicația „brut nature”, de până la 6 g/l pentru vinul spumant cu indicația „extra brut”, de până la 12 g/l pentru vinul spumant cu indicația „brut”, de 12-17 g/l pentru vinul spumant cu indicația „extra sec”, de 17-32 g/l pentru vinul spumant cu indicația „sec”, de 32-50 g/l pentru vinul spumant cu indicația „demi sec” și de peste 50 g/l pentru vinul spumant cu indicația „doux”.
            Caracteristici analitice generale
            
                        Tăria alcoolică totală maximă (în % din volum):
                     
                     
                         
                     
                  
                        Tăria alcoolică dobândită minimă (în % din volum):
                     
                     
                        11,0 
                     
                  
                        Aciditatea totală minimă:
                     
                     
                        5,5  în grame pe litru, exprimată ca acid tartric
                     
                  
                        Aciditatea volatilă maximă (în miliechivalenți pe litru):
                     
                     
                        18
                     
                  
                        Conținutul maxim total de dioxid de sulf (în miligrame pe litru):
                     
                     
                        185
                     
                  Dacă nu se precizează nicio valoare specifică, se aplică limitele prevăzute în legislația UE.
            5.   Practici oenologice
            
            a.   
                  Practici oenologice esențiale
               
            
            
               Vinificația vinului alb din categoria 1
            
            
               Restricții în materie de vinificație
            
            Vinul alb Mantinia (DOP) este produs prin a) metoda tradițională de vinificație a vinului alb sau b) prin extracție înaintea fermentației. Urmează apoi decantarea statică și se adaugă culturi de drojdii pure selecționate, ceea ce permite dezvoltarea caracteristicilor aromatice ale vinului. În timpul fermentației alcoolice, temperatura nu depășește 20 °C.
            Vinul Mantinia (DOP) este produs din următoarele soiuri de struguri: Moschofilero (cel puțin 85 %) și Asproudes.
            
               Vinificația vinului alb spumant de calitate din categoria 5
            
            
               Restricții în materie de vinificație
            
            Vinurile spumante sunt produse fie prin metoda tradițională a fermentării în sticlă, fie prin metoda fermentării în cuve închise. Prima metodă implică fermentarea vinului brut sec în sticlă, cu adaos de drojdie și de zaharuri. Mai întâi, sticla se închide ermetic cu un capac de tip coroană, iar procesul de fermentație poate dura câteva luni. După îndepărtarea drojdiilor, sticla se sigilează cu un dop de plută standard.
            
               Sisteme de conducere a viței-de-vie
            
            
               Tehnica de cultivare
            
            Strugurii utilizați pentru a produce vinurile Mantinia (DOP) provin din vițe-de-vie tăiate scurt, conduse în formă de cupă sau în formă lineară (1-2 ochi).
            
               Practicile oenologice specifice utilizate pentru producerea vinurilor
            
            
               Practica oenologică specifică
            
            Mențiunea „Réserve”, în cazul vinurilor albe seci Mantinia (DOP), se utilizează pentru vinurile învechite în total timp de cel puțin un (1) an, din care cel puțin șase (6) luni în butoaie de stejar și trei (3) luni în sticle.
            Mențiunea „Grande Réserve”, în cazul vinurilor albe seci Mantinia (DOP), se utilizează pentru vinurile învechite în total timp de cel puțin doi (2) ani, din care cel puțin douăsprezece (12) luni în butoaie de stejar și șase (6) luni în sticle.
            b.   
                  Producții maxime
               
            
            Producția maximă de struguri la hectar pentru vinul alb sec din categoria 1
            11 000 kg de struguri la hectar
            Producția maximă de produs finit la hectar pentru vinul alb sec din categoria 1
            82,5 hl la hectar
            Producția maximă de struguri la hectar pentru vinul alb spumant de calitate din categoria 5
            11 000 kg de struguri la hectar
            Producția maximă de produs finit la hectar pentru vinul alb spumant de calitate din categoria 5
            82,5 hl la hectar
            6.   Arealul delimitat
            
            Arealul viticol în care se produce vinul Mantinia (DOP) include plantațiile viticole situate pe terenul agricol al municipalități Tripoli, mai precis: unitatea municipală Tripoli și comunitățile locale Agios Vasilios Mantinias, Agios Konstantinos, Merkovounio, Pelagos și Skopi, din unitatea municipală Tripoli; comunitățile locale Lithovounia, Magoula, Rizes și Psili Vrysi din unitatea municipală Tegea; comunitățile locale Artemisio, Kapsas, Loukas, Nestani, Pikernis, Sagkas și Simiades din unitatea municipală Mantinia, comunitățile locale Agiorgitiko, Zevgolateio, Neochori Mantinia, Partheni și Steno din unitatea municipală Korythio; comunitățile locale Kandila, Levidi, Orchomenos și Palaiopyrgos din unitatea municipală Levidi; localitatea Kouvli din cadrul comunității locale Doliana din municipalitatea Voria Kynouria.
            7.   Soiurile principale de struguri de vin
            
            
                         
                     
                     
                        Asproudes B
                     
                  
                         
                     
                     
                        Moschofilero N – Mavrofilero
                     
                  8.   Descrierea legăturii (legăturilor)
            
            
               Detalii privind aria geografică
            
            Calitatea, legătura istorică, legăturile culturale, sociale și economice, mediul geografic și originea geografică pentru vinul alb sec (categoria 1) și vinul alb spumant de calitate (categoria 5).
            a.   Calitate
            
            Calitatea vinurilor albe seci și a vinurilor albe spumante de calitate Mantinia (DOP) este rezultatul robusteții soiului de struguri utilizat pentru a produce aceste vinuri și al condițiilor climatice predominante în regiune în timpul coacerii. Cu toate acestea, calitatea bună a materiei prime și procesul de vinificație joacă, de asemenea, un rol crucial în ceea ce privește calitatea vinului, iar utilizarea unor tehnici de cultivare adecvate asigură conformitatea cu producțiile recomandate.
            b.   Legătura istorică
            
            Regiunea are o tradiție viticolă foarte îndelungată, care a început în antichitate, după cum o demonstrează o serie de descoperiri arheologice care atestă legăturile dintre regiune, vin și cultul zeului Dionisos. În această regiune se află și via lui Pausanias, considerată a fi cea mai veche vie din lume. Homer descrie Mantinia ca fiind „țara viilor”.
            Primul vin spumant grecesc a fost produs în această zonă, din soiul aromat de struguri Moschofilero, la începutul secolului al 20-lea.
            c.   Legături culturale, sociale și economice
            
            Recunoașterea ariei geografice Mantinia (DOP) în 1971 s-a datorat îndelungatei tradiții a regiunii în materie de viticultură și de vinificație. Acest lucru a determinat dezvoltarea ulterioară a sectorului vitivinicol din Mantinia, inclusiv extinderea zonelor viticole și crearea de noi podgorii.
            Vinurile Mantinia (DOP) au primit în mai multe rânduri premii internaționale, iar soiul Moschofilero și vinul Mantinia sunt „ambasadori locali” ai vinului grecesc în cadrul planului strategic pentru promovarea vinului grecesc.
            d.   Mediul geografic și originea geografică
            
            Zona viticolă Mantinia (DOP) este situată în partea central-estică a Arcadiei, cunoscută sub denumirea de „câmpia mantiniană”, un platou cu o altitudine medie de 660 m.
            Solurile sunt clasificate în următoarele trei categorii edafico-genetice:
            
                         
                     
                     
                        A) entisoluri, B) inceptisoluri, C) alfisoluri.
                     
                  Solurile din zonele plane sunt depozite aluviale cu lut nisipos și terra rosa. Pe pante, solurile sunt formate din calcar și dolomit. Solul prezintă o fertilitate săracă spre medie, fiind supuse lesivării și având un conținut redus de carbonat de calciu și o compoziție mecanică ce variază de la nisip, argilă și lut argilos la argilă grea. Cantitatea de materie organică este moderată în straturile de suprafață și scade în adâncime. PH-ul solului variază între 5,5 și 7,5, ceea ce favorizează creșterea și nutriția regulată a viței-de-vie. Capacitatea de schimb a solului din regiune este foarte bună și oferă plantelor cantitățile necesare de nutrienți.
            În cursul sezonului de creștere (aprilie-octombrie), temperatura medie maximă este de 24,9 °C, iar cea minimă de 10,5 °C, în timp ce indicele termal solar al regiunii este de 4 056 de unități. În aceste condiții, sezonul de creștere durează 235 de zile. Deși precipitațiile anuale sunt de 781 mm, distribuția lor sezonieră este tipică pentru clima mediteraneană, în cazul căreia cantitatea maximă de precipitații este înregistrată în luna decembrie (176 mm), iar cantitatea minimă în luna august (14 mm). Având în vedere faptul că precipitațiile medii în cursul sezonului de creștere sunt de 260 mm, este posibil ca plantele din soiul Moschofilero să fie afectate, în anumiți ani, de un deficit moderat de apă.
            În cursul verii, căldura este atenuată de brize ușoare, care provin în principal din nord.
            
               Detalii privind produsul vin alb sec (categoria 1)
            
            Vinurile albe Mantinia (DOP) au o culoare galben-pai cu reflexii verzui spre roz, o aromă bogată cu note de citrice, de flori de lămâi, de trandafir și de iasomie. Aceste vinuri au o structură densă, o aciditate unică, un echilibru bun și un gust rezidual aromat de lungă durată. În cazul în care este depozitat în butoaie de stejar, vinul câștigă în volum și devine mai uleios pe palat.
            
               Interacțiune cauzală pentru vinul alb sec (categoria 1)
            
            Soiul Moschofilero din regiunea Mantinia este în perfectă simbioză cu macroclimatul local, beneficiind de altitudinea înaltă a Arcadiei și de clima sa rece, factori ce contribuie la coacerea târzie a strugurilor în primele zece zile ale lunii octombrie. Perioadele însorite și temperaturile moderate din cursul verii, combinate cu solul profund și răcoros al platoului contribuie la coacerea lentă și târzie comparativ cu celelalte regiuni producătoare. Diferențele mari de temperatură dintre zi și noapte în cursul lunilor de vară contribuie la menținerea nivelurilor de aciditate și la dezvoltarea potențialului aromatic al soiului. Compoziția solului de pe platou face posibilă producerea unui vin cu o structură bună și cu o tărie alcoolică medie. Complexitatea aromatică a soiului Moschofilero se dobândește pe platoul Mantinia, întrucât temperaturile din luna anterioară recoltării sunt moderate (18,8 °C), deci apropiate de temperatura optimă pentru vinuri. Absența temperaturilor extrem de ridicate (caniculă) contribuie la menținerea acizilor organici în boabele de struguri, ceea ce are ca rezultat producerea unui vin cu o aciditate totală ridicată, cu un pH scăzut și cu un gust răcoritor.
            În plus, experiența îndelungată a viticultorilor locali, combinată cu tehnicile viticole actuale, precum desfrunzirea, cârnirea și recoltarea înainte de coacere, conduce la producerea unei materii prime de calitate.
            Din punct de vedere geografic, macroclimatul combinat cu calitățile soiului Moschofilero joacă un rol esențial în diferențierea vinurilor din această regiune de vinurile produse din același soi în alte regiuni ale Peloponezului, situate la altitudini mai joase.
            
               Detalii privind produsul vin alb spumant de calitate (categoria 5)
            
            Vinurile albe spumante de calitate Mantinia (DOP) au o culoare verde-gălbuie deschisă și linii fine de bule care se intensifică și se consolidează în timp, accentuând gustul răcoritor al strugurilor din soiul Moschofilero. Aceste vinuri se caracterizează prin arome de trandafir, miere și citrice, precum și prin arome dulci de patiserie și printr-un gust proaspăt, subliniat de aciditatea ridicată și de prezența dioxidului de carbon.
            În funcție de conținutul lor de zahăr, vinurile albe spumante de calitate Mantinia (DOP) au un gust rezidual și un echilibru care variază de la sec la dulce.
            
               Interacțiune cauzală pentru vinul alb spumant de calitate (categoria 5)
            
            Soiul Moschofilero este clasificat ca soi polivalent datorită faptului că, la diverse grade de coacere, compoziția sa chimică permite producerea mai multor tipuri de vinuri.
            Macroclimatul regiunii Mantinia, cu altitudinea sa înaltă și climatul său răcoros, contribuie la producerea de vinuri spumante cu cele mai bune atribute de calitate.
            Pentru a produce vinuri spumante de calitate, podgoriile sunt selecționate din cadrul ariei geografice pentru recoltare timpurie, în funcție de mezoclimele create de teren. Din strugurii culeși de timpuriu se produce un vin de bază cu o tărie alcoolică scăzută, cu arome primare pe deplin dezvoltate și cu un nivel generos de aciditate, care poate fi utilizat pentru producerea vinurilor spumante de calitate.
            9.   Condiții suplimentare esențiale
            
            
               Dispoziții suplimentare privind etichetarea vinului
            
            Tipul condiției suplimentare: Dispoziții suplimentare privind etichetarea
            Cadrul juridic: legislația UE
            Descrierea condiției:
            Articolul 66 alineatele (1), (2) și (6) din Regulamentul (CE) nr. 607/2009 al Comisiei de stabilire a unor norme de punere în aplicare a Regulamentului (CE) nr. 479/2008 al Consiliului în ceea ce privește denumirile de origine protejate și indicațiile geografice protejate, mențiunile tradiționale, etichetarea și prezentarea anumitor produse vitivinicole.
            
               Dispoziții suplimentare privind etichetarea vinului
            
            Cadrul juridic: legislația națională
            Tipul condiției suplimentare: Dispoziții suplimentare privind etichetarea
            Descrierea condiției: Mențiuni referitoare la anumite metode de producție
            Decizia ministerială nr. 280557/9.6.2005 de stabilire a momentului coacerii, al învechirii și al introducerii pe piață a vinurilor cu denumire de origine de calitate superioară și a vinurilor locale, precum și a mențiunilor utilizate pe etichetele acestora pentru a preciza metoda de producție sau metodele de preparare (Monitorul Oficial, seria II, nr. 818/15.6.2005).
            
               Dispoziții suplimentare privind etichetarea vinului
            
            Cadrul juridic: legislația națională
            Tipul condiției suplimentare: Dispoziții suplimentare privind etichetarea
            Descrierea condiției: Tipărirea anului de recoltă pe etichete
            În cazul în care, pe etichetele vinurilor, se utilizează mențiunea „ΝΕΟΣ ΟΙΝΟΣ” sau „ΝΕΑΡΟΣ ΟΙΝΟΣ” („VIN NOU”), menționarea anului de recoltă este obligatorie, în conformitate cu articolul 2 alineatul (1) din Decizia ministerială nr. 280557/9.6.2005 de stabilire a momentului coacerii, al învechirii și al introducerii pe piață a vinurilor cu denumire de origine de calitate superioară și a vinurilor locale, precum și a mențiunilor utilizate pe etichetele acestora pentru a preciza metoda de producție sau metodele de preparare (Monitorul Oficial, seria II, nr. 818/15.6.2005).
            
               Dispoziții suplimentare privind etichetarea vinului
            
            Cadrul juridic: legislația națională
            Tipul condiției suplimentare: Dispoziții suplimentare privind etichetarea
            Descrierea condiției: Mențiuni care trebuie să figureze pe etichetă, în conformitate cu legislația națională.
            În conformitate cu Decizia ministerială nr. 235309/7.2.2002, mențiunile care pot fi utilizate pe etichetele vinurilor cu denumirea de origine protejată Mantinia sunt următoarele:
            ΛΕΥΚΟΣ ΑΠΟ ΛΕΥΚΑ ΣΤΑΦΥΛΙΑ/Blanc de blancs (ALB DIN STRUGURI ALBI), ΛΕΥΚΟΣ ΑΠΟ ΕΡΥΘΡΩΠΑ ΣΤΑΦΥΛΙΑ sau ΛΕΥΚΟΣ ΑΠΟ ΓΚΡΙΖΑ ΣΤΑΦΥΛΙΑ/Blanc de gris (ALB DIN STRUGURI ROSÉ SAU ALB DIN STRUGURI GRI), ΟΙΝΟΣ ΛΟΦΩΝ/Vin de collines (VIN DE PE DEALURI), ΟΙΝΟΣ ΠΛΑΓΙΩΝ/Vin de coteaux (VIN DE PE VERSANȚI), ΟΡΕΙΝΩΝ ΑΜΠΕΛΩΝΩΝ sau ΑΠΟ ΟΡΕΙΝΑ ΚΡΑΣΑΜΠΕΛΑ/Vin de vignobles montagneux (VIN DIN PODGORII DE MUNTE).
            
               Link către caietul de sarcini
            
            http://www.minagric.gr/images/stories/docs/agrotis/POP-PGE/OINOS/POP_tropo_prodiagrafes_mantinia281217.pdf